laion/Wikipedia-Exotic huggingface dataset:
גל הלם נע

בהידרודינמיקה, גל הלם נע הוא גל הלם אשר עובר דרך תווך של זורם (לרוב גז) עם מהירות יחסית למהירות הזורם אשר כבר מהווה את התווך. לפיכך, דרושות התאמות עבור הקשרים של גל הלם ניצב כדי לחשב את תכונות הגז בתווך לפני ואחרי גל ההלם הנע. הכרת נושא גלי ההלם הנעים חשובה ללימוד התופעות המתרחשות בעת פיצוץ, לצד שימושים נוספים. כדי לפתח את המשוואות התאורטיות לגל הלם נע, ניתן להתחיל בסימון האזור שלפני גל ההלם בכתיב תחתון 1 ואת האזור שאחרי גל ההלם בכתיב תחתון 2. ניתן לראות זאת באיור, כאשר גל ההלם מתקדם ימינה. מהירות הגז בתווך מסומנת באות u, הלחץ באות p, ומהירות הקול המהירות היחסית בין הגל לגז היא W, כלומר מהירות הגל הכוללת, שווה u1 + W. כעת ניתן להתבונן במערכת ייחוס אשר נעה יחד עם גל ההלם. כלומר מנקודת המבט של גל ההלם מערכת הצירים נייחת, אך הגז באזורים 1 ו-2 נע במהירות יחסית למערכת הצירים. סימון אזור 1 באות x ואזור 2 באות y מוביל לביטוי המהירויות היחסיות של גל ההלם:   u y = W + u 1 − u 2 , {\displaystyle \ u_{y}=W+u_{1}-u_{2},}   u x = W . {\displaystyle \ u_{x}=W.} באמצעות המהירויות היחסיות הללו, תכונות הגז באזורים שלפני ואחרי גל ההלם ניתנות להגדרה כדלקמן, כאשר הטמפרטורה של הגז מסומנת באות T, הצפיפות באות ρ, ומספר מאך באות M:   p 1 = p x ; p 2 = p y ; T 1 = T x ; T 2 = T y , {\displaystyle \ p_{1}=p_{x}\quad ;\quad p_{2}=p_{y}\quad ;\quad T_{1}=T_{x}\quad ;\quad T_{2}=T_{y},}   ρ 1 = ρ x ; ρ 2 = ρ y ; a 1 = a x ; a 2 = a y , {\displaystyle \ \rho _{1}=\rho _{x}\quad ;\quad \rho _{2}=\rho _{y}\quad ;\quad a_{1}=a_{x}\quad ;\quad a_{2}=a_{y},}   M x = u x a x = W a 1 , {\displaystyle \ M_{x}={\frac {u_{x}}{a_{x}}}={\frac {W}{a_{1}}},}   M y = u y a y = W + u 1 − u 2 a 2 . {\displaystyle \ M_{y}={\frac {u_{y}}{a_{y}}}={\frac {W+u_{1}-u_{2}}{a_{2}}}.} עם סימון יחס קיבול החום של הגז באות γ, מהירות הקול, הצפיפות ויחסי הלחצים יכולים להתקבל מהקשרים הבאים:   a 2 a 1 = 1 + 2 ( γ − 1 ) ( γ + 1 ) 2 [ γ M x 2 − 1 M x 2 − ( γ − 1 ) ] , {\displaystyle \ {\frac {a_{2}}{a_{1}}}={\sqrt {1+{\frac {2(\gamma -1)}{(\gamma +1)^{2}}}\left[\gamma M_{x}^{2}-{\frac {1}{M_{x}^{2}}}-(\gamma -1)\right]}},}   ρ 2 ρ 1 = 1 1 − 2 γ + 1 [ 1 − 1 M x 2 ] , {\displaystyle \ {\frac {\rho _{2}}{\rho _{1}}}={\frac {1}{1-{\frac {2}{\gamma +1}}\left[1-{\frac {1}{M_{x}^{2}}}\right]}},}   p 2 p 1 = 1 + 2 γ γ + 1 [ M x 2 − 1 ] . {\displaystyle \ {\frac {p_{2}}{p_{1}}}=1+{\frac {2\gamma }{\gamma +1}}\left[M_{x}^{2}-1\right].} יש לזכור כי המשוואות לעיל הן עבור גל הלם המתקדם ימינה. עבור גל המתקדם שמאלה, יש להחליף את האינדקסים x ו-y ולקבל כי:   u y = W − u 1 + u 2 , {\displaystyle \ u_{y}=W-u_{1}+u_{2},}   M y = W − u 1 + u 2 a 2 . {\displaystyle \ M_{y}={\frac {W-u_{1}+u_{2}}{a_{2}}}.} גל הלם גל הלם משופע גל הלם ניצב זרימה דחיסה גל התפשטות NASA Beginner's Guide to Compressible Aerodynamics Shapiro, Ascher H., Dynamics and Thermodynamics of Compressible Fluid Flow, Krieger Pub. Co; Reprint ed., with corrections (June 1983), ISBN 0-89874-566-7.
מרדכי מלכא

הרב מרדכי מלכא (נכתב גם מלכה, נולד בכ"ג בטבת תשי"ג, ינואר 1953) הוא רבה הראשי הספרדי של אלעד. משמש גם כממלא מקום הרב הראשי של הרצליה. ונשיא מוסדות תורה. נולד במרוקו ללאה ולרב יהודה מלכא. בשנת תשט"ז עלתה משפחתו לישראל והתיישבה בנתיבות. למד כשלוש שנים בישיבת תומכי תמימים בלוד, וכן בישיבה קטנה נווה ארץ ובישיבת קול תורה אצל הרב שלמה זלמן אוירבך. בסוף שיעור א' עבר ללמוד בישיבת שארית יוסף בבאר יעקב, בהזמנת ראש הישיבה הרב נסים טולדנו, שהיה מכין עמו את השיעור לתלמידים. עוד לפני שנישא שימש כמשיב בישיבת נווה ארץ במשך שש שנים והוסמך על ידי בד"צ העדה החרדית בירושלים כשוחט ובודק. כשנתיים לאחר נישואיו, החל ללמד בישיבת אור גאון בראשות הרבנים פחימא ואלקריף. בהמשך למד בכולל חזון־איש, שם הוציא לאור את ספרו הראשון "אמרי מרדכי" על צורת אותיות סת"ם והלכותיהם. בהמשך עבר לכהן כראש כולל "כתר תורה" של הרב אלעזר אלבז, רבה של גבעת שמואל, במשך כ-12 שנים, כשבד בבד הוא עשה שימש בבית ההוראה של הרב שמואל הלוי ואזנר והרב נסים קרליץ. בשנת תשנ"ז, 1997 התמנה לרב העיר אלעד, בתמיכת הרב עובדיה יוסף ומפלגת ש"ס. עם כניסתו לרבנות הקים הרב מלכא שורה של מוסדות חינוך, ממעונות ועד ישיבה קטנה והוא נושא גם בעול קיומם. כן עומד בראש כולל 'לקח טוב' ומוסדות 'אור המלך'. בשנת 2014 הודיע הרב מלכא על התמודדותו לתפקיד הרב הראשי לירושלים. בבחירות שהתקיימו הוא לא זכה לתמיכה של איש מאנשי הגוף הבוחר. הרב מלכא מגיש טור שבועי בפרשת השבוע באתר בחדרי חרדים. לאחר פטירתו של רב העיר הרצליה הרב יצחק יחיאל יעקבוביץ בשנת ה'תשע"ט (2019), הוסמך הרב מלכא, למלא את מקומו באופן זמני על ידי מועצת הרבנות הראשית עד לבחירת רב חדש. בסיוון תש"ף הגישה מזכירות הרבנות הראשית לישראל בקשה להאריך את כהונתם של רבני העיר אלעד, הרב זלמן גרוסמן והרב מרדכי מלכא, עקב הגעתם לגיל 70. משפחת הרב מלכא טוענים שלמרות שבתעודת הזהות שלו מופיע שבשנה זו הוא מגיע לגיל 70, זה לא נכון מכיוון שעלה לישראל ממרוקו בזמן שלא הנפיקו תעודות זהות וזה לא משקף את גילו האמיתי. דרכי המלך הלכות ראש השנה ויום הכיפורים דרכי המלך הלכות בין המצרים ותשעה באב דרך המלך הלכות שבת, 3 כרכים דרך המלך הלכות נידה בן איש חי על הלכות חנוכה ופורים בן איש חי על חג השבועות ויום טוב בן איש חי על חג הפסח אתר האינטרנט הרשמי של מוסדות אור המלך הרב מרדכי מלכא באתר כיכר השבת מרדכי בן יהודה מלכא, דף שער בספרייה הלאומית הכתיב "מלכה" מופיע בשערי חלק מספריו, כגון ספרי "דרך המלך", אך לא בכולם. עיתון כפר חב"ד מס' 1822 ישי כהן, ‏פרסום ראשון: הרב מרדכי מלכה הגיש מועמדות בירושלים, באתר כיכר השבת, 7.10.2014 אשר אטדגי, שלום רב: מונה מחליף לרב הראשי של הרצליה- הרב מרדכי מלכה רבה הראשי של אלעד, באתר mynet הרצליה, ‏21 בפברואר 2019. אבי רבינא, ‏למרות גילם: בקשה להארכת כהונת רבני אלעד, באתר כיכר השבת, 22 ביוני 2020
אלן ברסה

אלן ברסה (באלפבית לטיני: Alain Berset; נולד ב-9 באפריל 1972) הוא פוליטיקאי שווייצרי, שכיהן כנשיא שווייץ בשנים 2018 וב-2023, וכיהן גם כחבר המועצה הפדרלית של שווייץ בין השנים 2012 ועד 2023. ברסה נולד בפריבור ב-9 באפריל 1972, בנם של מוֹרֶה ומוכרת ספרים. הוא למד מדע המדינה וכלכלה באוניברסיטת נשאטל, שם היה למוסמך אוניברסיטה במדע המדינה ב-1996 וקיבל תואר דוקטור בכלכלה ב-2005. עבודת הדוקטורט שלו הייתה בנושא השפעתה של ההגירה בינלאומית על תנאי העבודה המקומיים. ברסה עבד כעוזר מרצה וחוקר במכון לכלכלה אזורית באוניברסיטת נשאטל מ-1996 ועד 2000, כשעבר למכון למחקר כלכלי בהמבורג שבגרמניה בהמשך שנה זו. באותה השנה היה חבר באספה המכוננת של הקנטון פריבור וכיהן כנשיא הקבוצה הפרלמנטרית הסוציאל-דמוקרטית של הקנטון עד 2004. הוא כיהן גם בפרלמנט הקהילתי של בלפאקוס בשנים 2001–2003. ב-2002, נתמנה ליועץ אסטרטגי עבור המחלקה לעניינים כלכליים של נשאטל. ב-2011 נבחר לכהן במועצת הברית (ממשלת שווייץ) והחל בכהונתו בה ב-2012, בתפקיד שר הפנים (ראש המחלקה לענייני פנים) במקומו של דידייה בורקהלטר, שנתמנה לשר החוץ. ב-2017 כיהן כסגן נשיאת שווייץ דוריס לויטהרד ובשנת 2018 היה נשיא שווייץ, במקביל לתפקידו כשר הפנים. כיהן כנשיא שווייץ גם בשנת 2023. ביוני 2023, הודיע כי בסוף השנה יפרוש מחברותו במועצה הפדרלית. הוא סיים את תפקידו ב-31 בדצבמבר 2023. ברסה נשוי למוריאל זנדר-ברסה ואב לשלושה ילדים. המשפחה מתגוררת בביפו (Belfaux), כפר השוכן ליד עיר הולדתו פריבור. מדיה וקבצים בנושא אלן ברסה בוויקישיתוף אתר האינטרנט הרשמי של אלן ברסה אלן ברסה, ברשת החברתית פייסבוק אלן ברסה, ברשת החברתית אקס (טוויטר) אלן ברסה, ברשת החברתית אינסטגרם ריאיון עם אלן ברסה, באתר Blick‏, 18 בדצמבר 2011 (בגרמנית) Frau Bundesrat, באתר Tages-Anzeiger‏, 15 בדצמבר 2011 (בגרמנית)
Kanal 11 (שוודיה)

Kanal 11 (נקרא גם TV11) הוא ערוץ טלוויזיה מסחרי שוודי הנמצא בבעלות האחים וורנר דיסקברי (אנ'), שבבעלותה גם ערוצים Kanal 5 ו-Kanal 9. הערוץ משדר דרמות, סיטקומים, תוכניות בידור ומציאות. מאז הושק תחת השם TV11 ב-19 בינואר 2011 והחליף את TV400. קהל היעד שלו היה אז שוודים בגילאי 15-39, אם כי היום קהל היעד שלו הוא נערות צעירות. הערוץ החליף את MTV בשידורים האנלוגיים של Com-Hem. ב-1 ביוני 2013 הועבר הערוץ מידי קבוצת TV4 לידי האחים וורנר דיסקברי (אנ') לאחר רכישת הערוץ. הערוץ שינה את שמו מ-TV11 ל-Kanal 11 ב-1 באוקטובר 2013 ושינה את קהל היעד שלו לנערות צעירות. סמליל הערוץ 2011-2013 סמליל הערוץ בין 2013-היום האח הגדול 2015 רוק 30 אמריקן איידול קליפורניקיישן תיק קר קוגר טאון המירוץ לדראג של רו פול המתים המהלכים סודות ההתבגרות מדיה וקבצים בנושא Kanal 11 בוויקישיתוף אתר האינטרנט הרשמי של Kanal 11 TV400 blir TV11 - och stärker tablån kraftigt - Välkommen till TV4-Gruppen! - tv4.se, ‏2011-01-23 "TV11 in i Com Hems grundutbud". Dagens Media (בשוודית). נבדק ב-2018-01-01. "Klart: SBS köper TV11". Dagens Media (בשוודית). נבדק ב-2018-01-01. Resumé: TV11 byter namn till Kanal 11, ‏2013-09-21
לוס אנג'לס גלאקסי

לוס אנג'לס גלאקסי (באנגלית: Los Angeles Galaxy) היא קבוצת כדורגל מקרסון שבקליפורניה המשחקת בליגת ה-MLS. צבעי הקבוצה הם צהוב, כחול ולבן. הגלאקסי הוקמה ב-1996 - אחת מעשר הקבוצות הראשונות של ה-MLS. מאז שנת 2003 משחקת הקבוצה באצטדיון דיגניטי הלת' ספורטס פארק (בעבר לצד קבוצת צ'יבאס ארצות הברית שהתפרקה בשנת 2014). בעבר שיחקה הקבוצה שיחקה באצטדיון רוז בול. הגלאקסי הגיעו לגמר גביע ה-MLS תשע פעמים: הם הפסידו בשנים 1996, 1999, 2001 ו-2009, וניצחו ב-2002, 2005, 2011, 2012 ו-2014 בנוסף, הגלאקסי זכו גם בגביע ארצות הברית הפתוח (2001 ו-2005) וגם בגביע CONCACAF לאלופות (2000). לותאר אוסיאנדר (1996 - 1997) אוקטביו זמבראנו (1997 - 1999) ראלף פרז (1999) סיגי סצ'מיד (1999 - 2004) סטיב סמפסון (2004 - 2006) רוד חוליט (2007 - 2008) ברוס ארנה (2008 - 2016) קורט אונאלפו (2016 - 2017) סיגי שמיד (2017 - 2018) גיז'רמו בארוס שלוטו (2019 -) גביע ה-MLS ‏ (5) 2002, 2005, 2011, 2012, 2014 גביע ארצות הברית הפתוח (2) 2001, 2005 מגן האוהדים (4) 1998, 2002, 2010, 2011 גביע CONCACAF לאלופות ‏ (1) 2000 זכייה במגן האוהדים עונה רגילה/פלייאוף 1996: 30,129/29,883 1997: 23,626/26,703 1998: 21,784/13,175 1999: 17,632/21,039 2000: 20,400/25,033 2001: 17,387/28,462 2002: 19,047/24,596 2003: 21,983/20,201 2004: 23,809/20,206 2005: 24,204/17,466 כולל: 21,287 הלוגו הראשון של המועדון (1996–2002) הלוגו השני (2003–2006) הלוגו הנוכחי (2007–הווה) מדיה וקבצים בנושא לוס אנג'לס גלאקסי בוויקישיתוף אתר האינטרנט הרשמי של לוס אנג'לס גלאקסי לוס אנג'לס גלאקסי, ברשת החברתית פייסבוק לוס אנג'לס גלאקסי, ברשת החברתית אקס (טוויטר) לוס אנג'לס גלאקסי, ברשת החברתית אינסטגרם פרופיל, באתר Transfermarkt פרופיל, באתר Soccerway פרופיל, באתר FootballDatabase.eu יואב בורוביץ, שאלת ה-150 מיליון דולר: האם דיוויד בקהאם סיפק את הסחורה?, באתר TheMarker‏, 15 בדצמבר 2011 ערך זה הוא קצרמר בנושא מועדוני כדורגל ובנושא ארצות הברית. אתם מוזמנים לתרום לוויקיפדיה ולהרחיב אותו.
אל-כום

אל-כום (בערבית: الكوم) הוא כפר פלסטיני השוכן כ-13 ק"מ ממערב לחברון, וכ-2 קילומטר ממזרח לקו הירוק. בשנת 2007 נמנו בו 2,568. מועצת הכפר אל-כום הוקמה בשנת 1995 כאיחוד של הכפרים: אל-כום והכפרים הסמוכים אל מורק, בית מקדום, חומסה (חומצה). ערך מורחב – חורבת אל כום סמוך לגרעין העתיק של הכפר נמצאת "תל אל כום" (או "ח'רבת אל-קום"), לפי עדויות ארכאולוגיות הכפר היה מיושב כבר מתקופת הברונזה הקדומה. בצדו הדרומי של התל מספר מערות קבורה. בחפירות במקום נמצאו שתי כתובות בעברית מהמאות 7–8 לפני הספירה, באחת מהן שתוארכה למאה ה-7 לפני הספירה נכתב: ”לְעוֹפַי בֶּן נְתַנְיָהוּ [הַ]חֶדֶר הַזֶּה“. בכפר מספר אתרים מהתקופות הרומית והביזנטית: "ח'רבת חומס'ה" ("ח'רבת חומצה"), "ח'רבת בית מקדום" ו"ח'רבת אל מורק" (נקרא גם "אל-מוורק"), בה נשתמרו שרידי מבנה מפואר מוקף חומה מהתקופה ההרודיאנית המכונה "ארמון חלקיה". האתר כולל שרידי מבנה ששטחו 40x40 מ' ובו בית מרחץ, מערכת של תעלות מים וחדרים מצופים טיח צבעוני. באתר נמצאו מטבעות, שהמאוחרים שבהם משנת 68 לספירה. הכפר מוזכר בסקר של הקרן לחקר ארץ ישראל משנת 1883. מאז מלחמת ששת הימים ב-1967, אל-כום נמצאת תחת שלטון ישראלי. לאחר הסכם אוסלו, השטח הבנוי של אל-כום והכפרים הסמוכים אל מורק ובית מקדום סווג כשטח B[דרוש מקור]. מדיה וקבצים בנושא אל-כום בוויקישיתוף מפקד אוכלוסין 2007, באתר של הלשכה הפלסטינית המרכזית לסטטיסטיקה Al Kum, Al Muwarraq, Beit Maqdum, Humsa Village Profile. Applied Research Institute-Jerusalem (ARIJ). 2009. רות, ישראלי, יעל, משורר, יעקב, איתן, אברהם, כתובות מספרות: ימי הבית הראשון ותקופת התלמוד, מוזיאון ישראל, ירושלים, 1973 עמנואל דמתי, ארמון חלקיה, קדמוניות טו, 4 (תשמ"ג) 117-120 Conder and Kitchener, 1883, SWP III, p. 358
דייוויד קופרפילד (סדרה, 1966)

דייוויד קופרפילד (באנגלית: David Copperfield) היא סדרת טלוויזיה של ה-BBC בכיכובו של איאן מקלן בתפקיד דייוויד בעיבוד לרומן באותו שם מאת צ'ארלס דיקנס. שידור הסדרה החל בינואר 1966. עוד משתתפים בסדרה טינה פאקר בתפקיד דורה, פלורה רובסון בתפקיד בטסי טרוטווד, גורדון גוסטלו בדמות ברקיס, וכריסטופר גארד בתפקיד דייוויד בילדותו. את התסריט כתב וינסנט טילסלי. בשידור הראשון צפו בסדרה יותר מ-12 מיליון צופים. נותרו רק ארבעה פרקים מתוך 13 פרקי הסדרה. איאן מקלן – דייוויד קופרפילד כריסטופר גארד – דייוויד הילד טינה פאקר – דורה ספנלו פלורה רובסון – בטסי טרוטווד האנה גורדון – אגנס ויקפילד לילה קיי – פגוטי ג'וס אקלנד – מר פגוטי קלייב פרנסיס – טומי טרדלס נואל ג'ונסון – מר ויקפילד ביל פרייזר – מר מיקובר קולין ג'יבונס – אוריה היפ ג'ודי פרפיט – רוזה דרטל "דייוויד קופרפילד", במסד הנתונים הקולנועיים IMDb (באנגלית) הסדרה "דייוויד קופרפילד" באתר מכון הסרטים הבריטי Sid Smith (21 בינואר 1996). "A sly take on history: In his 'Richard III,' McKellen goes for the essential bard". Chicago Tribune. p. C7. נבדק ב-18 בפברואר 2012. {{cite news}}: (עזרה) Gavin Gaughan (20 ביולי 2007). "Obituary: Gordon Gostelow: From Shakespeare to classic serials - and a Methodist musical". The Guardian. p. 43. נבדק ב-18 בפברואר 2012. {{cite news}}: (עזרה)
פורד טאונוס P5

פורד טאונוס P5 (בגרמנית: Ford Taunus P5) היא מכונית סלון, מתוצרת יצרנית הרכב Ford-Werke GmbH, (פורד גרמניה), חברת בת של קונצרן הרכב פורד, אשר יוצרה בין השנים 1964–1967. דגמי "פורד טאונוס P5" קרויים גם "Ford Taunus 17M", ו"Ford Taunus 17M P5", ו-Ford Taunus 20M", ו"Ford Taunus 20M P5". דגמי "פורד טאונוס P5" יוצרו במגוון תצורות (2 דלתות, 4 דלתות, קופה, קבריולה, וסטיישן). דגמי "פורד טאונוס P5" יוצרו בגרמניה, בלגיה ופורטוגל. דגמי הקבריולה נבנו על ידי "Karl Deutsch GmbH". מנועי "פורד טאונוס P5" בנפח 1,699 סמ"ק הורכבו בדגמי מאטרה 530 הצרפתית. תאוצת דגם "פורד טאונוס P5" בין 0–100 קמ"ש היא 19.5 שניות (למנוע V4 צילינדרים, 1,498 סמ"ק, המפיק 60 כ"ס) תאוצת דגם "פורד טאונוס P5" בין 0–100 קמ"ש היא 17.5-20.5 שניות (למנוע V4 צילינדרים, 1,699 סמ"ק המפיק 65 כ"ס) תאוצת דגם "פורד טאונוס P5" בין 0–100 קמ"ש היא 16.0-19.0 שניות (למנוע V4 צילינדרים, 1,699 סמ"ק המפיק 70 כ"ס) תאוצת דגם "פורד טאונוס P5" בין 0–100 קמ"ש היא 14.5-19.0 שניות (למנוע V6 צילינדרים, 1,998 סמ"ק המפיק 85 כ"ס) תאוצת דגם "פורד טאונוס P5" בין 0–100 קמ"ש היא 14.0-18.0 שניות (למנוע V6 צילינדרים, 1,998 סמ"ק המפיק 90 כ"ס) סלון - 2 דלתות סלון - 4 דלתות קבריולה - 2 דלתות קופה - 2 דלתות סטיישן (קומבי) - 3 דלתות סטיישן (קומבי) - 5 דלתות פורד טאונוס P5 פורד טאונוס P5 (דגם 20m), מודל "TS", שנת 1966 - קופה פורד טאונוס P5 (דגם 20m) פורד טאונוס P5 (דגם 17m) - סטיישן פורד טאונוס P5 (דגם 20m), שנת 1965 - סטיישן פורד טאונוס P5 (דגם 20m), שנת 1965 - סטיישן פורד טאונוס P5 (דגם 17m) - מבט ללוח מחוונים פורד טאונוס P5 (דגם 17m) - מבט לתא הנהג פורד טאונוס P5 (דגם 20m), שנת 1966 - קבריולה פורד טאונוס P5 (דגם 20m), שנת 1965 - קבריולה פורד טאונוס P5 פורד טאונוס P5 (דגם 20m) פורד טאונוס P5 (דגם 17m) פורד טאונוס P5 (דגם 17m) פורד טאונוס P5 פורד פורד טאונוס G93A פורד טאונוס P2 פורד טאונוס P3 פורד טאונוס P6 טאונוס 12M טאונוס 20M פורד טאונוס TC פורד גרנדה סדרת m פורד (ford-m-modelle) מדיה וקבצים בנושא פורד טאונוס P5 בוויקישיתוף פורד טאונוס P5, סרטון באתר יוטיוב פורד טאונוס P5, סרטון באתר יוטיוב פורד טאונוס P5, סרטון באתר יוטיוב דגמי פורד טאונוס 17M ו- 20M, מפרט טכני ותמונות automobile-catalog.com/model/ford_germany/p5_taunus_17m_20m פורד טאונוס P5 car.info פורד טאונוס P5 automobile-catalog פורד טאונוס P5 autobild.de/klassik/artikel/ford-20m-p5-turnier
יללה

האם התכוונתם ל... יללה – קולם של חתול, כלב, זאב או תן (ראו ייצוג לשוני של קולות בעלי חיים) יללה (פואמה) ("Howl" (אנ')) – פואמה מאת אלן גינסברג (1956) יללה (סרט) Howl (2010 film) – סרט קולנוע משנת 2010 שנכתב בהשארת הפואמה של אלן גינסברג יללת תן – אלבומה השלישי של הלהקה הישראלית אתניX‏ (1992) יאללה – מילת סלנג מקובלת בעברית
כריס הריסון

כריסטופר "כריס" בריאן הריסון (באנגלית: Christopher Bryan "Chris" Harrison, נולד ב-26 ביולי 1971) הוא מנחה טלוויזיה אמריקאי. מוכר בשל הנחיית תוכנית המציאות "הרווק", כבר 23 עונות. הריסון נולד בדאלאס, טקסס. את לימודיו התיכוניים סיים בשנת 1989 בבית הספר "תיכון היילאנדס", ולאחר מכן למד באוניברסיטת אוקלהומה סיטי, לשם התקבל עם מלגת כדורגל. מ-1993 ועד 1999 עבד ככתב ספורט בערוץ טלוויזיה מקומי באוקלהומה ועבד גם בערוץ ספורט שעוסק ברכיבת סוסים. משנת 2002 מנחה הריסון את התכנית המציאות המצליחה "הרווק", ממנה קיבל את עיקר פרסומו, ושנה לאחר מכן ב-2003 החל להנחות את התכנית המקבילה "הרווקה" כבר 15 עונות, ובשנת 2014 את הספין אוף "הרווק בגן עדן", שנכון להיום עומדת על 6 עונות. בשנת 2005 הנחה הריסון את טקס מיס אמריקה, ושב להנחות אותו שוב בשנים 2011–2013 לצדה של בורק ברק בשנים 2014–2015 לצדה של לארה ספנסר וב-2016 שוב לצדה של ברק. בשנת 2008 הנחה את טקס פרסי המוזיקה האמריקאית בשידור חי, כשלצידו הנחתה ניקול שרזינגר. בשנת 2015 החל להנחות את הגרסה האמריקאית לשעשועון "מי רוצה להיות מיליונר?", כאשר הריסון החליף את טרי קרוז בתפקיד. הריסון הנחה את התכנית מהעונה ה-14, עד לביטולה בתום העונה ה-17 ב-2019. ב-1994 נישא לבת זוגו עוד מימי הקולג', גוון הריסון. יש להם שני ילדים. במאי 2012, לאחר 18 שנות נישואים, הריסון ואשתו הודיעו שהם מתגרשים. נכון ל-2018, הריסון בזוגיות עם העיתונאית לורן זימה. כריס הריסון, במסד הנתונים הקולנועיים IMDb (באנגלית) כריס הריסון, ברשת החברתית אקס (טוויטר) כריס הריסון, ברשת החברתית אינסטגרם
פורד טאונוס TC

פורד טאונוס TC (בגרמנית: Ford Taunus TC) היא מכונית משפחתית מתוצרת יצרנית הרכב Ford-Werke GmbH, (פורד גרמניה), חברת בת של קונצרן הרכב פורד, אשר יוצרה בין השנים 1970–1982. דגם ה"פורד טאונוס TC" התבסס על דגם פורד קורטינה שיוצר בבריטניה, ולכן היה קרוי "פורד טאונוס TC" כאשר פירוש "TC" הוא "טאונוס-קורטינה". בנוסף לייצור דגם "פורד טאונוס TC" בגרמניה, הדגם יוצר גם בבלגיה, טורקיה (על ידי "Ford Otosan" בין השנים 1994-1984), וארגנטינה (בין השנים 1974-1984). דגם "פורד טאונוס TC" שווק בישראל בתצורות סדאן 4 דלתות וקופה 2 דלתות, עם מנועי 1,600 סמ"ק. בשנת 1980 נבנתה יחידה בודדת מדגם "פורד טאונוס TC" בתצורת קבריולה. Ford Taunus TC / GBTK (יוצר בין השנים 1970-1975) Ford Taunus TC2 /GBTS (יוצר בין השנים 1976-1979) Ford Taunus TC3 /GBFS (יוצר בין השנים 1979-1982) סדאן - 2 דלתות סדאן - 4 דלתות קופה - 2 דלתות, (יוצר בין השנים 1970-1975) סטיישן - 5 דלתות 1970 - 59,821 יחידות 1971 - 253,283 יחידות 1972 - 233,366 יחידות 1973 - 245,955 יחידות 1974 - 138,357 יחידות 1975 - 181,530 יחידות 1976 - 284,527 יחידות 1977 - 285,384 יחידות 1978 - 264,774 יחידות 1979 - 256,884 יחידות 1980 - 173,295 יחידות 1981 - 201,409 יחידות 1982 - 117,426 יחידות פורד טאונוס TC, דגם "1300 L", סדאן 2 דלתות, שנת 1972 פורד טאונוס TC, דגם "1600 L", קופה, שנת 1972 פורד טאונוס TC, דור ראשון - מבט לתא הנהג ולוח מחוונים פורד טאונוס TC, שנת 1972, דור ראשון פורד טאונוס TC, דגם "1.3 L", דור שני פורד טאונוס TC, דגם "1.6 TC2", שנת 1978, דור שני פורד טאונוס TC, דגם "1.6 L", שנת 1978, דור שני - סטיישן פורד טאונוס TC, דגם "1.6 L", שנת 1978, דור שני - סטיישן פורד טאונוס TC, תצורת 2 דלתות, דור שלישי פורד טאונוס TC, דור שלישי - סטיישן פורד טאונוס TC, תצורת 4 דלתות, דור שלישי פורד טאונוס TC, דור שלישי - מבט לתא הנהג פורד פורד טאונוס G93A פורד טאונוס P2 פורד טאונוס P3 פורד טאונוס P5 טאונוס 12M טאונוס 20M מדיה וקבצים בנושא פורד טאונוס TC בוויקישיתוף מדיה וקבצים בנושא פורד טאונוס TC בוויקישיתוף מדיה וקבצים בנושא פורד טאונוס TC בוויקישיתוף פורד טאונוס TC, סרטון באתר יוטיוב פורד טאונוס TC, סרטון באתר יוטיוב פורד טאונוס TC, סרטון באתר יוטיוב פורד טאונוס TC - מפרט טכני automobile-catalog פורד טאונוס TC - קבריולה bringatrailer פורד טאונוס TC, קופה, 1,300 שנת 1974 - מפרט טכני automobile-catalog פורד טאונוס TC קופה auto-motor-und-sport
הפיגוע ברכבת בפורטלנד

הפיגוע ברכבת בפורטלנד (העיר הגדולה באורגון, ארצות הברית), התרחש ב-26 במאי 2017. בפיגוע נרצחו שני גברים ואדם נוסף נפצע בדקירות סכין, לאחר שהתוקף קרא קריאות גזעניות ואנטי-מוסלמיות כלפי שתי נערות ברכבת הקלה. פוליטיקאים רבים וארגוני זכויות האדם התייחסו לפיגוע כאל אירוע משמעותי, וחלקם אמרו שהוא מייצג עלייה בפשעי שנאה ותקריות גזעניות ואסלאמופוביות בארצות הברית. הפיגוע ברכבת בפורטלנד (אורגון) התרחש ב-26 במאי 2017, בסביבות השעה 16:30. על פי דו"ח משטרת פורטלנד, ג'רמי ג'וזף כריסטיאן נסע ברכבת הקלה מקס (אנ') בשעת העומס, והחל לצעוק "דברי שטנה כלפי מגוון עדות ודתות", ובפרט כלפי מוסלמים. נוסעים ניסו להורידו מהרכבת, ואז החל לצעוק כלפי שתי נערות, אחת מוסלמית ואחת שחורה לא-מוסלמית, קריאות גנאי, בהן "תחזרו לערב הסעודית", "תצאו מהארץ שלי", וכן "צריך להרוג את כל המוסלמים." עקב קריאות אלה נחלצו לעזרת הנערות שלושה גברים - ריקי ג'ון בסט, טלייסין מירדין נמקאי-מץ', ומיכה דוד-קול פלטשר - בניסיון להרגיע את הרוחות. על פי עדי ראייה, בעימות בין הצדדים פלטשר דחף קלות את כריסטיאן, והוא אמר: "אם תיגע בי שוב, אני אהרוג אותך." אז שלף אולר ודקר את שלושת הגברים בצווארם. בסט ומץ' מתו מפצעיהם. לאחר שהרכבת עצרה בתחנה עצרו כוחות משטרה את כריסטיאן. ג'רמי ג'וזף כריסטיאן, בן 35, הורשע במאי 2002 בחטיפה ושוד חמוש בקיוסק, ונגזרו עליו 90 חודשי מאסר. בשנת 2010 נעצר על אחזקת כלי נשק ורכוש גנוב, אבל האשמות אלה בוטלו מאוחר יותר. ברשתות חברתיות נהג להזדהות עם ארגוני הימין האלטרנטיבי, וכן הביע דעות נאו-נאציות ואנטישמיות. הוא הגדיר את עצמו כתומך בלאומנות לבנה. יום לפני הפיגוע הוא התפרע ברכבת וזרק בקבוק על אישה שחורה, שבתגובה הגנה על עצמה בתרסיס פלפל. בזמן מעצרו אמר: "דקרתי כמה (קללות הושמטו) בצוואר... אני יכול למות בכלא כאדם מאושר", וכן קרא קריאות נגד ליברליזם. בדיון הארכת המעצר הוא טען שפעל מתוך הגנה עצמית, וצרח באולם בית המשפט: "אתה קורא לזה טרור, אני קורא לזה פטריוטיזם" וכן קרא: "מוות לאנטיפה!" למחרת האירוע התאספו מאות אנשים ליד תחנת הרכבת וערכו עצרת זיכרון לזכר קורבנות התקיפה. בשלושה אירועי התרמה נאספו מיליון דולר לסיוע למשפחות הקורבנות. הקהילה המוסלמית בפורטלנד הביעה תודה על תמיכת הציבור בה בעקבות הפיגוע. אחד ממנהיגי הקהילה הזכיר מקרה רצח על רקע גזעני משנת 1988 שבו נרצח מלוגטה סרו (אנ'), סטודנט מאתיופיה, בידי קבוצת גלוחי ראש. אחת הנערות שעליה איים כריסטיאן אמרה לאחר האירוע שהיא אסירת תודה לגברים שניסו להגן עליה. פוליטיקאים רבים גינו את הפיגוע, בהם גם נשיא ארצות הברית דונלד טראמפ. הפיגוע נדון בהרחבה על ידי ארגוני זכויות האדם, שחלקם אמרו שהוא מייצג עלייה בפשעי שנאה ותקריות גזעניות ואסלאמופוביות בארצות הברית. פורטלנד: גברים הגנו על מוסלמיות ברכבת - ונרצחו, באתר ynet, 27 במאי 2017 פורטלנד בהלם: הגיבורים שהגנו על מוסלמית ונרצחו, באתר ynet, 28 במאי 2017 ארה"ב: השמיע קריאות גזעניות - ודקר למוות שני גברים באורגון, באתר וואלה, 27 במאי 2017 עמרי נחמיאס‏, טראמפ גינה את פשע השנאה בפורטלנד: "מתקפה בלתי מקובלת", באתר וואלה, 29 במאי 2017
פונקציה אינטגרבילית בהחלט

פונקציה ממשית f היא אינטגרבילית בהחלט אם פונקציית הערך המוחלט   | f | {\displaystyle \ |f|} היא פונקציה אינטגרבילית. כל פונקציה אינטגרבילית בהחלט היא בפרט אינטגרבילית. הגדרה דומה חלה על פונקציה מרוכבת. פונקציה עשויה להיות אינטגרבילית לפי רימן אבל לא אינטגרבילית בהחלט, כגון   f ( x ) = sin ⁡ ( π x ) x {\displaystyle \ f(x)={\frac {\sin(\pi x)}{x}}} בטווח   [ 1 , ∞ ) {\displaystyle \ [1,\infty )} . בתורת המידה, האינטגרל של פונקציה חיובית מוגדר כסופרימום האינטגרלים של הפונקציות הפשוטות החסומות על ידה. האינטגרל של פונקציה ממשית f מוגדר כהפרש   ∫ f + − ∫ f − {\displaystyle \ \int f^{+}-\int f^{-}} , כאשר   f + = max ( f , 0 ) {\displaystyle \ f^{+}=\max(f,0)} ו-   f − = max ( − f , 0 ) {\displaystyle \ f^{-}=\max(-f,0)} הן המרכיב החיובי והשלילי, בהתאמה; הפונקציה אינטגרבילית בתנאי ששני המרכיבים אינטגרביליים. ממילא, האינטגרל של הערך המוחלט הוא   ∫ | f | = ∫ f + + ∫ f − {\displaystyle \ \int |f|=\int f^{+}+\int f^{-}} , כך שהערך המוחלט אינטגרבילי לפי לבג אם ורק אם הפונקציה עצמה אינטגרבילית. פונקציה אינטגרבילית בהחלט, באתר אנציקלופדיה למתמטיקה (באנגלית)